[музыка ойноодо] Franklin Templeton Investments
ҮЛҮШТӨШ САЛЫМ ФОНДУ деген эмне?
Үлүштөш салым фонду инвесторлорго акчаларын башка инвесторлор
менен бирге кесипкөй инвестициялык менеджерлер башкарган
инвестицияга бириктирүү мүмкүнчүлүгүн сунуштайт.
Үлүштөш салым фонддору ар бир фонддун максатына ылайык акцияларга,
насыя кагаздарына же башка баалуу кагаздарга капиталдык салымдарды жасайт.
Инвесторлор үлүштөш салым фондуна кайрылышат,
анткени алар жеке баалуу кагаздарга инвестициялоого караганда
4 өзгөчө артыкчылыкка ээ.
Бул артыкчылыктар - кесипкөй башкаруу,
түркүмдөштүрүү, жеткиликтүүлүк жана накта акчага айлануу жөндөмү.
Биринчиден, кесипкөй башкаруу.
Үлүштөш салым фонду инвесторлорго капиталдарын
жигердүү сатып алуу, сатуу жана көзөмөлдөө үчүн адистиги,
тажрыйбасы жана ресурстары бар
толук штатта иштеген кесипкөй акча менеджерлерин сунуштайт.
Экинчиден, түркүмдөштүрүү.
Үлүштөш салым фондунда үлүш сатып алуу - бул көптөгөн баалуу кагаздар
боюнча инвестицияларды түркүмдөштүрүүнүн оңой жолу;
башкача айтканда, сиз
жумурткаларыңыздын бардыгын бир баштыкка салбайсыз.
Эгерде куржундагы бир инвестициянын наркы төмөндөсө,
башка бир инвестиция өсүшү ыктымал.
Үчүнчүдөн, жеткиликтүүлүк.
Көп кишилер үчүн бирдиктүү фондго таандык болгон бардык
баалуу кагаздарды түздөн-түз сатып алуу кымбатыраак болмок.
Тескерисинче, көпчүлүк үлүштөш салым фонддорундагы баштапкы минималдуу
инвестиция үлүшүн сатып алууга акча жетет.
Соңунда, накта акчага айландыруу мүмкүнчүлүгү.
Көпчүлүк үлүштөш салым фонддору өз үлүшүңүздү каалаган күнү
баалуу кагаздар базары ачык кезде сатууңузга мүмкүнчүлүк берет.
Ошентип, сиз акчаңызга оңой жетесиз.
Албетте, кайра сатканыңызда, сиздин акцияңыздын баасы
баштапкы баасынан көбүрөөк же азыраак болушу мүмкүн.
Үлүштөш салым фонддорунун ар кыл инвесторлордун
таламына төп келүү үчүн негизделген көптөгөн түрлөрү бар.
Баалуу кагаздар фонддору, насыя кагаздар фонддору жана көп активдүү фонддор да
негизделген. Мында ар түрдүү баалуу кагаздар камтылган куржунга акча салынат.
Бүгүн каржы кеңешчиңиз менен үлүштөш салым фондунун
сизге төп келээри же ылайык эместиги тууралуу кеңешиңиз.
[музыка ойноодо]